夜中
作者：蘇舜欽
朝代：宋

paragraphs: 夜分眾諠死，耿耿抱真履。
中君湛以寧，不爲外官使。
七兵乘間入，攻剽勢向圮。
主將不謀陣敵惡，蕩然失守遽藏避。
駭浪奔騰，一刻萬里，紛紛變化無窮已。
俄如獨繭絲，忽復滿天地。
乳虎不受縛，狂龍難馴致。
我思精甲，以扞異類。
邪慝弗萌，元辟復位。
輔以逍遥之至道，爛然光輝照無際。